CELEX: 52018PC0500
Language: da
Date: 2018-07-05
Title: Forslag til RÅDETS FORORDNING om ændring af forordning (EU) 2017/1970 om fastsættelse for 2018 af fiskerimuligheder for visse fiskebestande og grupper af fiskebestande gældende for Østersøen

EUROPA-KOMMISSIONEN
            Bruxelles, den 5.7.2018
            COM(2018) 500 final
            2018/0264(NLE)
            Forslag til
            RÅDETS FORORDNING
            om ændring af forordning (EU) 2017/1970 om fastsættelse for 2018 af fiskerimuligheder for visse fiskebestande og grupper af fiskebestande gældende for Østersøen 
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Der er ved Rådets forordning (EU) 2017/1970 fastsat fiskerimuligheder for sild i Den Botniske Bugt (underafsnit 30-31) i 2018 på grundlag af og i overensstemmelse med den flerårige forvaltningsplan for Østersøen (forordning (EU) 2016/1139). EU-kvoten blev fastsat til 84 599 ton i overensstemmelse med en fiskeridødelighed svarende til MSY-værdien, dvs. 0,15 for de respektive dele af bestanden, for hvilke der er foretaget en fuld analytisk vurdering som fremlagt af ICES. 
            
            
               I 2018 trådte ændringen af forordning (EU) 2016/1139 i kraft for så vidt angår MSY-værdier for sildebestanden i Den Botniske Bugt i overensstemmelse med den seneste rådgivning fra Det Internationale Havundersøgelsesråd (ICES). Ved ændringen forhøjes de numeriske værdier af intervallerne for MSY-fiskeridødelighed fra 0,11-0,15 til 0,15-0,21, og retsgrundlaget for en ændring af de respektive fiskerimuligheder, der er fastsat i Rådets forordning (EU) 2017/1970, fastlægges.
            
            
               Nærværende forslag fastsætter EU-kvoten for sild i Den Botniske Bugt til 95 566 ton, en fiskeridødelighed svarende til MSY-værdien, dvs. 0,21.
            
            
               2.RESULTATER AF HØRINGER AF INTERESSEREDE PARTER OG KONSEKVENSANALYSER
            
            
               Spørgsmålet blev taget op og drøftet af de berørte medlemsstater på samlingen i Landbrugs- og Fiskerirådet den 9.-10. oktober 2017. Kommissionen gik med til at overveje omgående at forelægge et passende forslag om tilpasning af intervallerne for sild i Den Botniske Bugt i den flerårige forvaltningsplan for Østersøen med henblik på tilsvarende at ændre de respektive fiskerimuligheder i Østersøen for 2018.
            
            
               Det Rådgivende Råd for Østersøen afgav den 15. januar 2018 sit høringssvar og oplyste deri, at det gerne ser en hurtig ændring af fiskerimulighederne i Østersøen, som afspejler den seneste videnskabelige rådgivning, efter vedtagelsen af den reviderede flerårige forvaltningsplan for Østersøen. Det anførte endvidere, at en rettidig ændring af fiskerimulighederne i Østersøen for så vidt angår sildebestanden i Den Botniske Bugt ville gøre det muligt for de nationale myndigheder at fordele kvoterne blandt deres fiskere uden tab eller afbrydelser, inden bundgarnssæsonen starter i maj.
            
            
               3.JURIDISKE ASPEKTER AF FORSLAGET
            
            
               Den foreslåede ændring har til formål at ændre Rådets forordning (EU) 2017/1970 som beskrevet nedenfor.
            
            
               Tallene i tabellen vedrørende sild i underafsnit 30-31 (HER/30/31.) som fastsat i bilaget til forordning (EU) 2017/1970 skal forhøjes for at afspejle den ændring af fiskeridødeligheden, der er fastsat i forordning (EU) 2016/1139, senest ændret ved forordning (EU) 2018/YYYY.
            
            
               2018/0264 (NLE)
            
            
               Forslag til
            
            
               RÅDETS FORORDNING
            
            
               om ændring af forordning (EU) 2017/1970 om fastsættelse for 2018 af fiskerimuligheder for visse fiskebestande og grupper af fiskebestande gældende for Østersøen 
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)Ved Rådets forordning (EU) 2017/1970
                  1
                er der bl.a. fastsat fiskerimuligheder for sild i underafsnit 30-31 ("sildebestanden i Den Botniske Bugt") i overensstemmelse med bestemmelserne i Europa-Parlamentets og Rådets forordning (EU) 2016/1139
                  2
               .
            
            
               (2)Forordning (EU) 2016/1139 er ændret ved forordning (EU) YYYY/XXXX af… for så vidt angår sildebestanden i Den Botniske Bugt, idet der tages hensyn til de nyeste videnskabelige oplysninger fra ICES
                  3
               .
            
            
               (3)Som følge af denne ændring i forordning (EU) 2016/1123 bør fiskerimulighederne efter sild i Den Botniske Bugt forhøjes. 
            
            
               (4)Forordning (EU) 2017/1970 bør derfor ændres i overensstemmelse hermed.
            
            
               (5)Den vigtigste sæson for fiskeri efter sild ved anvendelse af bundgarn starter i maj. For at gøre det muligt for medlemsstaterne at tildele fiskerimuligheder på nationalt plan i tide, inden bundgarnssæsonen starter, bør nærværende forordning træde i kraft dagen efter offentliggørelsen —
            
            
               VEDTAGET DENNE FORORDNING: 
            
            
               Artikel 1
            
            
               I bilaget til forordning (EU) 2017/1970 affattes oplysningerne om sild i ICES-underafsnit 30-31 således: 
            
            
                     
                        "Art:
                     
                  
                  
                     
                        Sild
                     
                  
                  
                     
                  
                  
                     
                        Område:
                     
                  
                  
                     
                        Underafsnit 30-31
                     
                  
                  
                     
                  
                  
                     
                  
               
                     
                  
                  
                     
                        Clupea harengus
                     
                  
                  
                     
                  
                  
                     
                        (HER/30/31.)
                     
                  
               
                     
                        Finland
                     
                  
                  
                     
                        78 351
                     
                  
                  
                     
                  
                  
                     
                  
               
                     
                        Sverige
                     
                  
                  
                     
                        17 215
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unionen
                     
                  
                  
                     
                        95 566
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        95 566
                     
                  
                  
                     
                  
                  
                     
                        Analytisk TAC" 
                     
                  
               
                     
                  
               
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     
               
               
                     Formand
               
            
         
         
            
                  
                     (1)
                  
                        Rådets forordning (EU) 2017/1970 af 27. oktober 2017 om fastsættelse for 2018 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2017/127 (EUT L 281 af 31.10.2017, s.1).
               
               
                  
                     (2)
                  
                        Europa-Parlamentets og Rådets forordning (EU) 2016/1139 af 6. juli 2016 om oprettelse af en flerårig plan for torske-, silde- og brislingebestandene i Østersøen og fiskeriet, der udnytter disse bestande, om ændring af Rådets forordning (EF) nr. 2187/2005 og om ophævelse af Rådets forordning (EF) nr. 1098/2007 (EUT L 191 af 15.7.2016, s. 1).
               
               
                  
                     (3)
                  
                        Europa-Parlamentets og Rådets forordning (EU) 2018/xxxx om ændring af forordning (EU) 2016/1139 for så vidt angår intervaller for fiskeridødelighed og beskyttelsesniveauer for visse sildebestande i Østersøen (EUT…).